Diari Oficial de la Generalitat Valenciana


Sumari del DOGV 4828, del 26-08-2004 (2004/8780)

Informació pública del programa d'actuació integrada de la unitat d'execució única del sector de sòl no urbanitzable comú Mirador de la Solana, al terme municipal d'Algueña.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4828

Data del DOGV
:   26-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8780


Organisme emissor
:   Valle Sol Algueña, SL

Tipus de document
:   Anunci

Informació pública del programa d'actuació integrada de la unitat d'execució única del sector de sòl no urbanitzable comú Mirador de la Solana, al terme municipal d'Algueña. [2004/F8780]
  
Primer. Sotmetre a informació pública la proposta d'alternativa tècnica de programa d'actuació integrada amb la documentació complementària, composta de document d'homologació modificativa, pla parcial, avantprojecte d'urbanització i estudi d'impacte ambiental, per al desenvolupament de la unitat d'execució única del sector de sòl no urbanitzable comú Mirador de la Solana, promogut per la mercantil Valle Sol Algueña, SL, de conformitat amb el que s'establix en els articles 45, 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. La present informació pública té caràcter de simultani concurs públic per a la selecció de l'urbanitzador, i es podran presentar alternatives, al·legacions i proposicions tecnicojurídiques durant el termini de 20 dies comptat des de la publicació de l'edicte en el Diari Oficial de la Generalitat Valenciana, previ avís als titulars cadastrals al seu domicili fiscal, i publicació en un diari d'informació general editat a la Comunitat Valenciana.
  
Tercer. Les proposicions juridicoeconòmiques es podran presentar durant els cinc dies següents al venciment del termini d'informació pública derivat de la inserció de l'edicte en el Diari Oficial de la Generalitat Valenciana.
  
Quart. Si durant els 10 primers dies d'informació pública alguna persona es comprometera a presentar alternativa tècnica substancialment distinta a la inicial i prestara caució d'això en la quantia que reglamentàriament es determine, els terminis quedaran prorrogats per 20 dies addicionals. També, durant els 10 primers dies, els propietaris que declinen cooperar amb l'actuació, podran manifestar-ho davant de l'ajuntament i sol·licitar ser expropiats pel preu de valor inicial.
  
Cinqué. L'acte d'obertura de pliques es realitzarà en la següent data hàbil a la conclusió del termini per a presentar-les. Del seu desenvolupament i resultat s'alçarà acta, sota fe pública i davant de dos testimonis. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant este període, es podran associar unint-se els propietaris.
  
Sisé. L'expedient es podrà consultar durant el període d'exposició pública tant a la notaria de José Alberto López Gómez, carrer de Cánovas del Castillo, número 15-1r, Pinoso (Alacant), els dies laborables de 10.00 a 14.00 hores, i es podrà sol·licitar còpia de l'acta notarial de protocol·lització o sol·licitar que se li exhibisca esta, així com a les dependències de l'Ajuntament d'Algueña.
  
Seté. Notificar la present resolució a tots els propietaris de terrenys afectats en l'àmbit de l'àrea d'actuació del sector Mirador de la Solana, promogut per la mercantil Valle Sol Algueña, SL. No obstant, i de conformitat amb el que s'establix en els articles 58 i 59 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, es comunica també, mitjançant el present anunci, a tots aquells titulars cadastrals o propietaris afectats que no puguen ser notificats individualment per resultar desconegutss o que les dades que figuren en el cadastre resulten errònies o incomplets. La relació és la següent:
  
Parcel·la 5003: Micó Verdú, Carmen.